Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 465

9. évfolyam Évi óraszám: 148 Belépő tevékenységformák Fogalomalkotás közvetlen észlelés (kísérletek, terepi bejárás, kirándulás) és közvetett tapasztalás (diakép, videofilm, ábraelemzés, képelemzés, modell) alapján. Információk gyűjtése ismeretterjesztő kiadványok, elektronikus ismeretközlők segítségével. A szöveges és képi információk értelmezése, következtetések megfogalmazása. Egyszerűbb mérések és kísérletek elvégzése, eredményeik értelmezése. Fizikai és kémiai változások megkülönböztetése. Egyszerűbb fizikai, kémiai számítások alkalmazása. Termékek használati utasításainak értelmezése. Tájékozódás tematikus térképeken. A térkép jelrendszerének értelmezése. Időjárás-jelentés értelmezése. Témakörök Tartalmak Mozgás és erő A sebesség fogalma, az út, idő és a sebesség kapcsolata, különböző járművek sebességének összehasonlítása. A gyorsulás, a sebességváltozás és az idő kapcsolata a járművek mozgásakor. (Például: Mennyi idő alatt éri el a gépkocsi a 100km/ó sebességet?) Tehetetlenség, erő, gyorsulás. A súrlódás és közegellenállás (közlekedési példákon keresztül). Görbe vonalú mozgások: a sebesség irányának változása, az irányváltozást előidéző erő (kanyarodás). Folyadékok és gázok mechanikája A nyomás a folyadékban és gázban (például gumiabroncsok nyomása, a gépkocsi fékberendezése). Munka, energia, hő A belső égésű motorok működése, az üzemanyag égése során felszabaduló energia hasznosítása (égéshő, a gáz belső energiája, a táguló gáz munkája, teljesítmény, hatásfok). Elektromosságtan Áramforrások (elem, akkumulátor) jellemzői. Egyszerű elektromos áramkörök. Elektromos áram hőhatása (például izzók, szélvédőfűtés). Az áram mágneses hatása (elektromos motorok). Elektromágneses indukció (dinamó, generátor, transzformátor). Lendület és megmaradása A lendület fogalma, lendületmegmaradás (rakétameghajtás, sugárhajtóművek). Anyagszerkezet, fémek, nem fémek, vegyületek Kémiai jelrendszer, tájékozódás a periódusos rendszerben. Fontos fémek: Al, Fe, Cu, Au. Nem fémes elemek: C, O, Cl, N. Vegyületek: víz, szén-dioxid, szén-monoxid. Oldatok, oldhatóság, kolloidok Oldatkészítés, hígítás, keverék szétválasztása (szűrés, bepárlás). Emulzió, szuszpenzió, aerosol, gél. Kémiai reakciók a háztartásban Reakciósebesség, reakcióhő, katalizátor. Sav-bázis-reakciók: savak és lúgok kimutatása (szóda, trisó, szódabikarbóna, szappan, mosó- és mosogatószerek, vízlágyítás, ecet, sósav, indikátor hatású növények). Az élet és tudománya. Az élőlények szerveződése Az élet kialakulása, jellemzése. Az élő anyag szerveződési szintjei: sejtek, szövetek, szervek, szervrendszerek, szervezet. 2000/95/II. szám Az állatok szervezetének felépítése és életműködése A kültakaró felépítése és feladata. Különféle mozgások és szerveik. A heterotróf anyagcsere és módjai. Táplálkozás, anyagszállítás, légzés és kiválasztás. A szaporodás és formái, az ivadékgondozás. Az érzékelés és az idegrendszer. A növények testfelépítése és működése A növények testfelépítése, részei. Növekedés és helyzetváltoztató mozgások. A növények tápanyagfelvétele, az autotróf anyagcsere (fotoszintézis) folyamata és jelentősége. Anyagszállítás, -raktározás és -kiválasztás. A növények szaporodása. A növények jelentősége. Az élőlények és környezetük (ökológiai alapismeretek) Az élettelen környezeti tényezők és ezek változásai. Az élőlények tűrőképessége, adaptációja, szelekciója. Az élővilág egyed feletti szerveződési szintjei. A faj és a populáció fogalma, a populációk jellemzői. A társulások, életközösségek sajátosságai, populációs kölcsönhatások, táplálkozási kapcsolatok, termelők, fogyasztók és lebontók a táplálékláncban. Az életközösség térbeli szerkezete: szintezettség. Az életközösségek időbeni változásai. Az életközösségek sokfélesége. Tájékozódás a térképen és a Világegyetemben A térkép fogalma, fajtái, jelrendszere, mérések a térképen. A Föld mint égitest, helye a Naprendszerben. A Föld mozgásai és következményei. A napi és évi időszámítás. A Föld gömbhéjai A kőzetburok felépítése. A lemeztektonika alapja, következményei: hegységképződés, vulkáni működés, földrengés. Az ásványok és kőzetek keletkezése, tulajdonságaik, csoportosításuk. A légkör összetétele, szerkezete. Az időjárási, az éghajlati elemek és változásaik. A légkör alapfolyamatai: felmelegedés, csapadékképződés, légmozgások. Az általános légkörzés. Az időjárás-változások hatása a mindennapi életre. Az óceánok és tengerek földrajzi jellemzői, jelentőségük. A tengervíz fizikai, kémiai tulajdonságai. A tengervíz mozgásai. A szárazföld vizei: felszíni és felszín alatti vizek típusai. A vízgazdálkodás alapjai, jellemzői. A belső és külső erők szerepe a felszín fejlődésében. Jellegzetes felszínformák. A természetföldrajzi övezetesség Az éghajlati övezetek, kialakulása, jellemzőik. A talaj kialakulása, összetétele, a Föld jellemző talajfajtái. Az élővilág, a talaj, a vízrajzi jellemzők, a felszínformálás és az élelmiszer-termelés éghajlattól függő övezetessége. A forró, a mérsékelt és a hideg övezet jellemzői. A hegyvidékek függőleges övezetessége. A továbbhaladás feltételei A tanulók tudják a sebesség fogalmát, az út, idő és a sebesség kapcsolatát, a gyorsulás és a sebességváltozás, valamint az idő összefüggéseit közlekedési példákon. Ismerjék a súrlódás és a közegellenállás fogalmait. Ismerjék a nyomás jellem- 2000/95/II. szám zőit folyadékban és gázban. Tudják a belső égésű motorok működésének elvét. Ismerjék az áramforrások, egyszerű elektromos áramkörök jellemzőit, az elektromos áramhatásait, továbbá az elektromágneses indukciót. Ismerjék az anyagszerkezet főbb jellemzőit, a kémiai jelrendszert, tudjanak tájékozódni a periódusos rendszerben. Tudják a fontos fémek (alumínium, vas, réz, arany), a nemfémes elemek (szén, oxigén, hidrogén, klór, nitrogén) és vegyületek (víz, szén-dioxid, szén-monoxid) főbb jellemzőit. Ismerjék az anyagok fizikai és kémiai tulajdonságait és azok változásait. Tudják a lassú és gyors égés sajátosságait, a rozsdásodás, emésztés jellemzőit, a fémek oldódását savakban, a fertőtlenítőszerek és fehérítőszerek hatását. Ismerjék meg az élet kialakulásának feltételeit, az élő anyag szerveződési szintjeit. Tudják a sejt, a szövet, a szerv, a szervrendszer és a szervezet fogalmát. Ismerjék az emberi szervezetet felépítő szövetek főbb sajátosságait és szerepét. Ismerjék az ember fontosabb szervrendszereinek elhelyezkedését, működési jellemzőit. Ismerjék a legfontosabb tápanyagokat, az egészséges táplálkozás feltételeit, a fogápolás módját, a tápcsatorna betegségeit és azok megelőzését. Ismerjék a légzés szerveit, szerepét a szervezet fenntartásában. Tudják a dohányzás káros hatásait, a szív- és érrendszeri betegségeket és megelőzésüket. Legyenek tisztában a női és férfi nemi működés különbözőségeivel. Ismerjék a születésszabályozás módjait, a nemi szervek higiénéjét, a nemi úton terjedő betegségeket és megelőzésüket. Ismerjék az idegrendszer vázlatos felépítését, továbbá az idegrendszer működését befolyásoló élvezeti és kábító hatású szerek (alkohol, drogok) káros hatását. Legyenek tisztában a lakás, az iskola, a munkahely, a szórakozóhelyek és a közlekedési eszközök higiénéjével. Ismerjék fel a leggyakoribb betegségeket, a fertőzés és járvány fogalmát, az otthoni betegápolás szabályait. Értsék a védőoltások és szűrővizsgálatok jelentőségét, a családtervezés felelősségét. Tudják értelmezni a térképek jelrendszerét. Ismerjék a Föld helyét a Naprendszerben, tudják főbb mozgásformáit és azok következményeit. Ismerjék a kőzetburok felépítését, a hegységképződés, a vulkáni működés és a földrengések kialakulásának sajátosságait. Tudják a légkör összetételét, az időjárást és éghajlatot meghatározó tényezőket, és hatásukat a mindennapi életre. Ismerjék az óceánok és tengerek legfőbb jellemzőit, a szárazföldek felszíni és felszín alatti vizeinek típusait. Ismerjék a Föld felszínformáit. Tudják jellemezni az éghajlati övezeteket. Értsék az élővilág, a talaj, a vízrajz, továbbá az éghajlat sajátosságainak összefüggéseit az élelmiszer-termeléssel.

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes